22.7.2022
ET
Euroopa Liidu Teataja
L 195/95
KOMISJONI RAKENDUSOTSUS (EL) 2022/1286, 15. juuli 2022, milles käsitletakse Euroopa Parlamendi ja nõukogu direktiivi 2014/25/EL artikli 34 kohaldatavust lepingute suhtes, mis sõlmitakse seoses elektrienergia ja gaasi jaemüügiga Madalmaade väiketarbijatele (teatavaks tehtud numbri C(2022) 4872 all) (Ainult hollandikeelne tekst on autentne) (EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 26. veebruari 2014. aasta direktiivi 2014/25/EL, milles käsitletakse vee-, energeetika-, transpordi- ja postiteenuste sektoris tegutsevate üksuste riigihankeid ja millega tunnistatakse kehtetuks direktiiv 2004/17/EÜ, (1) eriti selle artikli 35 lõiget 3,
olles konsulteerinud riigihangete nõuandekomiteega
ning arvestades järgmist:
1.
ASJAOLUD
(1)
Käesoleva otsusega ette nähtud meetmed on kooskõlas riigihangete nõuandekomitee arvamusega.
(2)
30. jaanuaril 2017. aastal esitasid Eneco B.V. (edaspidi „Eneco“) ja N.V. Nuon Energy (edaspidi „Nuon“) komisjonile direktiivi 2014/25/EL artikli 35 lõike 1 kohase taotluse (edaspidi „taotlus“).
Taotlus on kooskõlas komisjoni rakendusotsuse (EL) 2016/1804 (2) artikli 1 lõikes 1 ja selle rakendusotsuse I lisas sätestatud ametlike nõuetega.
(3)
Nuoni aktsiad kuuluvad täielikult ettevõtjale Vattenfall AB, mis on Rootsi riigile kuuluv börsil noteerimata äriühing.
Seetõttu käsitletakse ettevõtjat Nuon direktiivi 2014/25/EL artikli 4 lõike 2 tähenduses võrgustiku sektori hankijana.
Ettevõtjat Eneco ei käsitleta pärast 2020. aasta märtsi muudatust omandilises kuuluvuses (varem Madalmaade kohalikele omavalitsustele kuulunud ettevõtja müüdi ettevõtjaid Mitsubishi Corporation ja Chubu Electric Power hõlmavale ühisettevõtjale) enam võrgustiku sektori hankijana.
(4)
Taotlus on seotud elektrienergia jaemüügiga väiketarbijatele (majapidamised ja väikesed tööstus- ja äritarbijad, kes on ühendatud madalpingevõrguga ühendusvõimsusega kuni 3 * 80A) ning gaasi jaemüügiga väiketarbijatele (majapidamised ja väikeettevõtjad, kes on ühendatud gaasivõrguga ühendusvõimsusega kuni 40 m3).
(1) ELT L 94, 28.3.2014, lk 243.
(2) Komisjoni 10. oktoobri 2016. aasta rakendusotsus (EL) 2016/1804, mis käsitleb Euroopa Parlamendi ja nõukogu direktiivi 2014/25/EL (milles käsitletakse vee-, energeetika-, transpordi- ja postiteenuste sektoris tegutsevate üksuste riigihankeid) artiklite 34 ja 35 kohaldamise üksikasjalikke eeskirju (ELT L 275, 12.10.2016, lk 39).